Goude e goñje e studias e skol ar mor e Pempoull. Echu e studioù gantañ ez eas da eil gabiten ha da gabiten er verdeadurezh-kenwerzh. E-pad ar bloavezhioù-se en doa bet tro da zaremprediñ porzhioù hanternoz Europa, Mor Breizh, ar Mor Atlantel, Afrika, Azia, Amerika an Norzh hag Amerika ar Su. Plijout a rae kalz dezhañ en em gavout gant tud ha sevenadurioù all, daoust dan dispartioù hir diouzh e dud. War-dro 1950 e koumanantas da «xa0Al Liammxa0», ha bep bloaz pen em gave en douar ez ae da gaout Ronan Huon, evitañ da gaout keleier diwar-benn Breizh hag an Emsav. E 1965, e tivizas klask labour en douar, da vevañ gant e familh. Da ofiser-porzh ez eas neuze, e Dieppe da gentañ, hag e Sant-Malo e 1971. Pa oa e Dieppe e krogas en-dro gant kentelioù «xa0Skol Oberxa0», a-raok ober tri rummad eus kentelioù SADED. E 1972 ez eas da gelenner gant «xa0Skol Oberxa0». Nebeut amzer goude bezañ en em gavet e Sant-Maloù e choulennas Ronan Huon digantañ ober war-dro sekretouriezh «xa0Al Liammxa0». Ar pezh a reas e-pad pemzek vloaz, o kenlabourat gant Pêr ar Bihan, teñzorer ar gazetenn, hag a oa o chom e Sant-Maloù ivez.